projecte-aina/dolly3k_ca huggingface dataset:
Pregunta: Imagina’t que has de passar una setmana en una illa deserta. Tria cinc coses que t’emportaries i digues per què.
Resposta: Si estigués atrapat en una illa deserta durant una setmana, el primer que m’asseguraria d’endur-me és protector solar! La meva por més gran seria l’exposició a les inclemències meteorològiques mentre intento buscar menjar, construir un refugi i elaborar un pla per ser rescatat. El meu segon article seria algun tipus d’aparell de pesca, suposo que el més fàcil de caçar al mig de l’oceà seria peix. M’asseguraria de portar molts hams, fil i esquers artificials a la meva caixa d’esquers. El tercer article que m’asseguraria d’endur-me és un encenedor. Triaria l’encenedor abans que els llumins perquè el sílex/l’acer funcionen mentre estan molls, mentre els llumins són inútils si es mullen. El quart article que m’emportaria seria una guitarra, la música desprèn un aire molt relaxant i tranquil quan estàs sol i imagino que m’ajudaria a fer passar l’estona. L’últim element que portaria seria una foto de la meva família. Això em faria seguir dempeus, fins i tot en els moments més foscos. Quan els peixos no piquin o el temps no acompanyi, saber que tinc una família encantadora esperant-me a casa em donaria tota la motivació del món per seguir lluitant!
Pregunta: Què és el mercat de valors?
Resposta: El mercat de valors és la suma de compradors i venedors d’accions. Els mercats de valors poden incloure accions tant en borses públiques com privades.
Pregunta: Què és un homònim?
Resposta: Els homònims són paraules que es pronuncien igual però tenen significats diferents. Tot i que les paraules sonen igual quan es pronuncien, no s’escriuen igual. Un exemple d’això és la paraula bola, que també s’escriu vola. Aquestes paraules tenen significats molt diferents en català. Els homònims es poden trobar en totes les llengües del món.
Pregunta: Quins dels següents nombres són primers: 7, 12, 23, 33, 64, 79, 97 i 100.
Resposta: Els nombres 7, 23, 79 i 97 són nombres primers. Els nombres 12, 33, 64 i 100 no ho són.
Pregunta: Per què a la gent li agrada el golf?
Resposta: El golf és un esport divertit i social que es pot practicar tota la vida. A la gent li agrada perquè els dona l’oportunitat d’estar a l’aire lliure i gaudir d’aire fresc. Alguns camps de golf també ofereixen unes vistes pintoresques de l’oceà o les muntanyes, depenent de la seva ubicació. És per això que hi ha tantes ofertes de vacances per jugar a golf. El golf pot ser un desafiament tècnic i requereix una combinació d’habilitats físiques i mentals per jugar-hi, cosa que el converteix en un joc emocionant per gaudir amb amics, família i competidors.
Pregunta: Classifica els següents articles segons si van a la cuina o al bany: pasta de dents, paella, olles, culleres, xampú, sabó per rentar els plats, sabó de bany, bombes de bany, plats, manyoples, tasses, paper higiènic.
Resposta: Articles de cuina: paella, olles, culleres, sabó per rentar els plats, plats, manyoples, tasses.
Articles de bany: pasta de dents, xampú, sabó de bany, bombes de bany, paper higiènic.
Pregunta: Digue’m quines de les següents peces són de cotxe: diferencial, caixa de canvis, ganxo extractor de juntes, sistema de widgets flexible, roda.
Resposta: El diferencial, la caixa de canvis i les rodes són peces de cotxe.
Pregunta: Com és viure en un forat negre?
Resposta: Soc la primera persona que va sobreviure a un forat negre a l’espai exterior. He de dir que un cop em vaig adonar del que m’havia absorbit, vaig tenir molta por. No és tan dolent. Hi ha molts recursos i és bastant curiós la quantitat de coses que hi ha. Un munt d’altres coses de països d’arreu del món que han perdut satèl·lits i coses similars. És gairebé com una mena de cofre del tresor. Hi ha un parell de persones més aquí amb mi, i tots ens portem bé, sobretot perquè no hi ha ningú més, així que hem decidit ser amics.
Pregunta: Quina diferència hi ha entre l’arqueologia i la paleontologia?
Resposta: L’arqueologia és l’estudi de la cultura humana, mentre que la paleontologia és l’estudi dels dinosaures.
Pregunta: Per què és tan divertida la vela?
Resposta: La vela és un esport magnífic. És una manera fantàstica d’aprendre sobre el vent, la física i el medi ambient mentre estàs a l’aire lliure i al sol. Mentre navegues pots aprendre moltes coses divertides: com navegar, com fer nusos, com llegir el vent i com canviar les veles. Sovint, la vela és un esport d’equip i és una bona manera de treballar junts a l’aire lliure. No hi ha res com sentir el vent a la cara i la sal als cabells.
Pregunta: Hola, fa poc la meva família i jo vam anar al zoo i vam veure una sèrie d’animals. Si us plau, identifiqueu els animals d’aquest resum i organitzeu-los per mides. L’animal preferit del meu fill és l’elefant i va veure un elefant al prat. La meva dona va atrapar un periquito que intentava menjar-se les nostres crispetes. La meva filla es va espantar per un lleó que va veure al camp. No vaig aconseguir veure cap d’aquests animals i només vaig veure una boa constrictor en una gàbia.
Resposta: Els animals del teu resum ordenats per mides són un elefant, un lleó, una boa constrictor i un periquito. Sembla que ha estat una excursió divertida al zoo!
Pregunta: Què és la genòmica funcional?
Resposta: La genòmica funcional és un camp de la biologia molecular que intenta descriure les funcions i interaccions dels gens (i les proteïnes). La genòmica funcional utilitza les àmplies dades generades pels projectes de genòmica i transcriptòmica (com ara els projectes de seqüenciació del genoma i la seqüenciació d’ARN). La genòmica funcional se centra en els aspectes dinàmics com la transcripció gènica, la traducció, la regulació de l’expressió genètica i les interaccions proteïna-proteïna, en oposició als aspectes estàtics de la informació genòmica com la seqüència o les estructures d’ADN. Una característica clau dels estudis de genòmica funcional és el seu enfocament d’aquestes qüestions a tot el genoma, que generalment inclou mètodes d’alt rendiment en lloc d’un plantejament més tradicional de "gen candidat".
Pregunta: Per què dos és més gran que tres?
Resposta: Aquesta és una pregunta trampa. Dos no és més gran que tres. De fet, tres és més gran que dos. Dit això, es podria definir potencialment un espai matemàtic en què dos sigui més gran que tres. Tanmateix, a la vida real ens referim als números reals en què tres és més gran que dos.
Pregunta: Què és una botiga d’alimentació?
Resposta: Una botiga d’alimentació és un lloc que ofereix menjar i begudes a la gent perquè pugui comprar. Pots comprar ingredients crus per cuinar, begudes per hidratar-te, carn per a la barbacoa, fruites i verdures crues i aliments preenvasats com la pizza, les llaminadures i els gelats. Els aliments comprats en una botiga d’alimentació s’utilitzen per mantenir la gent viva, alimentada i sana. Les botigues d’alimentació també es poden anomenar supermercats.
Pregunta: Què és una trompeta?
Resposta: Una trompeta és un instrument de vent fet de metall. S’utilitza en la música clàssica i també és molt freqüent en el jazz. Hi ha trompetes com la piccolo que tenen un so molt agut i la trompeta baix que té un so molt baix. Les trompetes es poden tocar en solitari o en grup amb altres instruments.
Pregunta: Què és un balancí?
Resposta: Un balancí té dues potes llargues i corbes en lloc de quatre potes rectes, de manera que es balanceja cap endavant i cap enrere.
Pregunta: Com puc decidir quina bicicleta m’hauria de comprar?
Resposta: Quan es tracta de bicicletes per a adults, n’hi ha de diferents tipus disponibles al mercat. Selecciona la bicicleta segons com vulguis fer-la servir. Les bicicletes es poden classificar de la següent manera:
1. Bicicletes de carretera: aquestes bicicletes tenen uns pneumàtics molt prims i sovint s’utilitzen per anar en bicicleta per la carretera. Aquestes bicicletes ajuden a aconseguir altes velocitats de manera relativament ràpida.
2. Bicicletes de muntanya: aquestes bicicletes estan fetes per suportar el terreny accidentat que et pots trobar mentre vas en bicicleta. Els pneumàtics són molt més gruixuts i estan fets per protegir-te i donar-te el suport que necessites.
3. Bicicletes híbrides/”commuter”: aquestes bicicletes es troben al mig de les dues categories anteriors. Si creus que potser faràs una mica de bicicleta de carretera i una mica de muntanya, aquesta pot ser la teva millor opció.
També pots anar a una botiga especialitzada en vendre i reparar bicicletes per obtenir més informació.
Pregunta: Què és l’accessibilitat?
Resposta: L’accessibilitat es refereix al disseny de productes, dispositius, serveis o entorns que fa que els puguin fer servir les persones amb discapacitat. Això significa garantir que les persones amb discapacitat puguin accedir i utilitzar la mateixa informació i els mateixos recursos que tothom.
Pregunta: Quin tipus de gos hauria de tenir?
Resposta: Hi ha moltes races de gossos per triar. Escollir una raça de gos és una elecció personal. Pensa quin és el teu estil de vida i tria un gos que s’adapti a aquest estil. Per exemple, si ets al·lèrgic als gossos, pots plantejar-te un caniche o una barreja de caniches, ja que solen ser hipoal·lergògens.
Pregunta: Digue’m cinc maneres creatives i totalment diferents de descriure la utilitat de la imaginació infantil?
Resposta: 1. La imaginació infantil és una eina potent, que els permet crear qualsevol cosa que puguin imaginar.
2. La imaginació infantil pot ser una font de gran alegria i sorpresa.
3. La imaginació infantil és una font de creativitat sense fi.
4. La imaginació infantil es pot utilitzar per desenvolupar habilitats de resolució de problemes.
5. La imaginació infantil pot ajudar-los a entendre el món que els envolta.
Pregunta: Quin és el millor sistema de subhasta en el bridge duplicat?
Resposta: Els sistemes de subhasta del bridge permeten a la parella comunicar el valor i les diverses característiques de la seva mà per arribar a un contracte adequat. Un bon sistema de subhasta ha de ser descriptiu, adaptar-se a molts tipus de mans diferents i tenir en compte la interferència dels oponents. No hi ha cap sistema de subhasta que es consideri millor que els altres, ja que tots tenen avantatges i desavantatges, però normalment es considera que 2/1 (dos sobre u) és l’estàndard més utilitzat. La raó és que pot descriure molts tipus de mans de manera eficient mitjançant les subhastes naturals, és fàcil d’aprendre i entendre, i permet gestionar fàcilment la interferència dels oponents.
Pregunta: De quines tres maneres es pot construir un fort de coixins?
Resposta: Pots fer servir les cadires o sofàs de l’habitació com a suports, col·locant llençols grans per formar un tendal i les parets. Si no, també pots enganxar les cantonades dels llençols a una cantonada de l’habitació perquè les parets ja estiguin integrades, això permetrà que el tendal sigui tan alt com vulguis, però amb una sensació menys acollidora en general. Una altra opció és fer servir altres objectes grans a banda de les mantes i els llençols, com ara paraigües grans, decorant l’espai amb molts coixins i peluixos per cobrir qualsevol element que no sigui suau o tou.
Pregunta: És acceptable cantar a cappella (sense acompanyament musical) en una audició d’un teatre musical comunitari?
Resposta: No, normalment no es considera acceptable. S’espera que els aspirants a un teatre musical comunitari local aportin partitures, clarament marcades amb el fragment específic, per a l’acompanyament de l’audició. Pot ser una còpia física impresa de la música o una versió electrònica facilitada en una tauleta com un iPad. En alguns casos, l’empresa que organitza les audicions també et pot permetre reproduir un acompanyament enregistrat a l’audició. Tanmateix, això també s’hauria d’evitar tret que les instruccions de l’audició indiquin específicament que és acceptable.
Pregunta: Què es pot fer quan estàs avorrit?
Resposta: Si estàs avorrit, pots aprofitar per llegir un llibre, sortir a passejar, aprendre alguna cosa nova, pintar, fer dibuixos, dibuixar, trucar a un amic amb qui no parlis des de fa temps, fer una llista de coses pendents que hagis anat posposant i començar a fer-les, treballar al jardí, treballar com a voluntari per ajudar a un amic o a una organització sense ànim de lucre. Pren-te l’avorriment com una oportunitat i no com una càrrega; crec que això t’ajudarà!
Pregunta: Quins factors es considera que contribueixen al creixement i desenvolupament en la primera infància?
Resposta: S’han identificat molts factors que contribueixen al creixement i desenvolupament en la primera infància, com la nutrició, el comportament dels pares, la criança, les pràctiques socials i culturals i l’entorn. La nutrició és important per als infants perquè el cos d’un nen necessita la quantitat adequada de nutrients per créixer i recuperar-se. Una dieta equilibrada és rica en vitamines, minerals, proteïnes, hidrats de carboni i informació per fomentar el desenvolupament cerebral i corporal dels infants. El maltractament i l’abandonament infantil tenen conseqüències a llarg termini. Pot afectar negativament el cervell de l’infant i provocar-li problemes psicològics. L’exposició a la violència pot perjudicar el desenvolupament emocional, psicològic i, fins i tot, físic de l’infant. Com a cuidador infantil, vull oferir aquests coneixements amb els pares mitjançant diversos recursos, com butlletins informatius, cartells i fullets, i compartint amb ells alguns dels recursos més reconeguts en línia.
Pregunta: Quin és el sentit de la vida?
Resposta: Alguns diuen que és l’amor i la família, altres diuen que són 42. Jo crec que probablement ho hauries d’esbrinar tu mateix.
Pregunta: Quina és la millor manera de fer dormir un nen a la nit?
Resposta: Fer dormir un nen petit pot ser una de les coses més difícils que hi ha. La millor manera és assegurar-se que el nen està molt actiu durant el dia i prou cansat per adormir-se de manera natural. El nen ha d’estar prou temps exposat a la llum del sol. Evita o minimitza l’exposició a pantalles digitals com ara la televisió, les tauletes i els telèfons intel·ligents. Crea una rutina diària per anar a dormir. Per exemple, pots començar la rutina donant-li un biberó de llet, llegint-li un conte, cantant una cançó de bressol i fent ssst. A alguns nadons i nens petits, el soroll blanc els ajuda a adormir-se.
Pregunta: Quantes octaves té un clavicèmbal?
Resposta: Cinc octaves.
Pregunta: Fes una llista de les coses que es necessiten per jugar al pickleball.
Resposta: Pilota de pickleball, raqueta de pickleball, pista i xarxa.
Pregunta: Pensa diferents maneres de fer que un nadó deixi de plorar.
Resposta: Aquí hi ha diferents maneres de fer que un nadó deixi de plorar:
1. Donar llet al nadó.
2. Fer-li saltironets amunt i avall.
3. Anar a passejar amb el nadó.
4. Portar-lo a fer una passejada amb cotxe.
5. Donar-li de menjar.
6. Bressolar el nadó perquè s’adormi.
Pregunta: Quina és la millor manera d’ensenyar a un cadell a fer les seves necessitats al lloc correcte?
Resposta: Acabes d’adoptar un cadell, enhorabona! Hi ha molts mètodes per ensenyar amb èxit als cadells a fer les seves necessitats al lloc correcte. En primer lloc, és important ser pacient i perseverant per mantenir un horari estricte d’alimentació, descans, joc i hores per fer les seves necessitats. Per assegurar-te l’èxit, hauries de començar en el moment en què arribi el cadell. En segon lloc, quan hi hagi algun accident, cosa que passarà durant les primeres setmanes, recorda ser pacient i amable amb el gosset. Això farà que confiï plenament en tu com a figura d’autoritat a casa. 

En general, els cadells s’han de treure per fer les necessitats dins d’una zona segura després de despertar-se, a l’hora de jugar i després de cada àpat. És important no confondre l’hora de fer les necessitats amb l’hora de jugar i que col·loquis el cadell de manera segura en una caixa o una zona tancada si no l’estàs vigilant. 

Com saps quan el teu cadell necessita fer les seves necessitats? 

La majoria dels cadells començaran a olorar el terra quan hagin de fer les seves necessitats, de manera que si veus que comença a fer-ho quan és a dins de casa, acompanya’l ràpidament a fora o porta’l a un travesser d’aprenentatge. És important que felicitis el teu cadell quan ho faci correctament. Per a alguns cadells, els elogis verbals de la seva família mentre els proporcionen un petit premi l’ajuden a establir la connexió que fer les seves necessitats a la zona adequada és molt bo per a ell i per a tu.
Pregunta: Per què el cablejat d’alumini és perillós a casa?
Resposta: Quan el corrent passa per un cable d’alumini de 3 metres a casa, el cable pot expandir-se fins a 7,5 cm. Quan s’acaba el corrent, el cable es pot encongir fins a 7,5 cm. Això pot fer que els cables se surtin dels quadres elèctrics i les connexions i que es desgasti el recobriment protector en tocar les parts de la carcassa. Els cables solen estar amagats a les parets i els sostres, i si les connexions es trenquen o els cables queden exposats, la corrent elèctrica pot provocar incendis.
Pregunta: He de planificar un casament i no sé per on començar. M’ajudes a pensar en coses que s'han de fer?
Resposta: El teu casament és una celebració de l’amor entre la teva parella i tu. Aquí tens algunes idees per començar. 
1. Seu amb la teva parella i compartiu les idees, esperances i somnis que teniu cadascun per al vostre casament. Escolta amb atenció i pren nota del que diu la teva parella. 
2. Fes una llista de les persones que voleu convidar al casament. Agrupa cada possible invitació per nivells (1, 2 i 3) i a quina banda representen (a tu, a la teva parella o a tots dos).
3. Crea un pressupost preliminar en funció del que us podeu permetre gastar. 
4. Fes una llista de les coses més importants per a tu i la teva parella, per ordre de prioritat (lloc, música, flors, vestit, etc.)
5. Plantegeu-vos l’opció de contractar un planificador de noces perquè us ajudi a planificar-ho tot. 
Molta sort en l’inici d’aquest emocionant procés!
Pregunta: Com s’elabora la cervesa?
Resposta: Els passos per elaborar cervesa són els següents: 1. Maceració 2. Filtració 3. Cocció 4. Fermentació. Aquests són els quatre passos que uneixen els ingredients. Aquest procés permet crear molts tipus de cervesa diferents.
Pregunta: Què he de portar a l’estiu?
Resposta: A l’estiu la gent sol portar pantalons curts, samarretes de tirants o samarretes de màniga curta. Les dones poden optar per faldilles, faldilles pantaló o vestits d’estiu. Les xancletes i les sandàlies són el calçat més habitual, tot i que les vambes també són una bona opció. Per evitar cremar-se amb el sol, la majoria fa servir un barret, una visera o jaquetes lleugeres per protegir la pell de l’exposició al sol.
Pregunta: Per què la gent té fills?
Resposta: Hi ha moltes raons per les quals la gent té fills. Una raó habitual és simplement la tradició i les expectatives. Algunes persones han crescut esperant tenir fills, els seus pares esperen que tinguin fills i tots els seus amics tenen fills, així que tenen fills. Un altre motiu és l’econòmic. En les societats agrícoles, tenir fills pot ser un benefici econòmic, ja que són mà d’obra per ajudar la família a gestionar la granja. Un altre motiu habitual és que els fills poden cuidar els pares quan es fan grans. Per acabar, és possible que els pares busquin només el sentit, l’afecte i l’amor que els fills aporten a la seva vida.
Pregunta: Des d’un punt de vista financer, digue’m cinc coses que cal tenir en compte a l’hora de jubilar-se.
Resposta: A continuació, es detallen cinc qüestions econòmiques que cal tenir en compte a l’hora de jubilar-se:
- La quantitat de diners que gastaràs anualment mentre estiguis jubilat.
- La quantitat de diners estalviada actualment per a la jubilació.
- Els ingressos probables de pensions o la seguretat social.
- Nombre probable d’anys fins a la mort.
- Estat actual dels mercats financers.
Pregunta: Quines són les aficions més perilloses?
Resposta: Fer paracaigudisme, fer salt de pont, saltar des de grans altures, nadar en aigües obertes i conduir cotxes de carreres.
Pregunta: Quina bicicleta m’he de comprar?
Resposta: Comprar la bicicleta adequada depèn de quants diners t’hi vols gastar i per què la vols. Així doncs, primer has de decidir un pressupost. Després, ves a una botiga de bicicletes i parla amb ells sobre quins tipus de bicicletes venen que s’adaptin a les teves necessitats.
Pregunta: Digue’m deu projectes de fusteria que podria fer en un cap de setmana.
Resposta: 1. Una caixa de vins
2. Un penjador
3. Una fusta de tallar
4. Una taula senzilla
5. Un tap per a ampolles
6. Un bol
7. Una prestatgeria petita
8. Un marc de fotos
9. Una safata de servir
10. Un banc de jardí
Pregunta: Quines són algunes de les assignatures que pot estudiar un alumne de primària?
Resposta: Els alumnes tenen classes de matemàtiques, ciències, art, esports, llengües estrangeres, història i geografia.
Pregunta: Quins dels elements següents són tipus d’actius immobiliaris: cases unifamiliars, cases plurifamiliars, apartaments, condominis, cases adossades, roques, terra, cotxes, diamants, or, terrenys, aigua, portes.
Resposta: Els actius immobiliaris solen ser terrenys o millores fetes sobre un terreny. Dels actius inclosos a la llista, es refereix a cases unifamiliars, cases plurifamiliars, apartaments, condominis, cases adossades i terrenys.
Pregunta: Com es canvia el pneumàtic d’una bicicleta?
Resposta: Comença per treure la roda. Per a fer-ho, obre la tanca ràpida dels frens o desconnecta el cable del fre. A continuació, desenrosca l’eix per treure la roda. Ara has de desinflar el pneumàtic per poder treure la cambra de sota del pneumàtic. Treu el pneumàtic de la llanta amb palanques per a pneumàtics. Un cop es desenganxi el pneumàtic, pots substituir la cambra i tornar-la a introduir a sota del pneumàtic. Recorda que no has d’inflar la cambra del tot fins que la cambra i el pneumàtic estiguin col·locats a la llanta. Per tornar a muntar la roda, segueix els passos anteriors en l’ordre invers.
Pregunta: Quines són les funcions executives habituals a les grans empreses?
Resposta: Les grans empreses tenen diferents conjunts d’executius. La majoria d’empreses tenen un director executiu que dirigeix ​​l’empresa. Un altre títol executiu habitual és el director financer, que és la persona responsable de la comptabilitat, la planificació financera i els informes. Els directors tecnològics generalment són els responsables de construir i mantenir la infraestructura tecnològica, la base de codi i impulsar la innovació dins de l’empresa. El director de màrqueting s’encarrega generalment del màrqueting, la notorietat de marca i la generació de demanda dins de l’empresa. El director de recursos humans sovint s’encarrega dels recursos humans, la contractació i la gestió del talent. El director de seguretat protegeix la seguretat de l’empresa.
Pregunta: Digue’m cinc característiques d’una salsa picant.
Resposta: 1. Picantor: les espècies són un component important de les salses picants.
2. Sal: moltes salses picants es fermenten amb sal, fent que la salsa tingui un gust picant.
3. Dolçor: segons el pebrot o els additius com el sucre, algunes salses seran més dolces que altres.
4. Afruitat: alguns pebrots de climes tropicals poden tenir gust de mango o pinya.
5. Altres additius: fora del pebre, additius com la sal, el sucre, el vinagre o la fermentació afectaran el gust del pebrot.
Pregunta: Per què la gent dorm?
Resposta: La son dona al teu cos l’oportunitat de curar-se i regenerar-se. També ofereix al teu cervell l’oportunitat de reprocessar informació nova i explorar diferents possibilitats en forma de somnis.
Pregunta: Per què la gent viu en cases?
Resposta: La gent viu en cases perquè és una manera de protegir-se dels elements naturals com les tempestes, les pluges intenses, els llamps, la calor i la humitat. És un lloc que ofereix comoditat amb aire condicionat, un lloc còmode per dormir i un lloc còmode per cuinar, menjar i fer activitats d’oci com mirar la televisió i passar temps amb la família.